CELEX: 32019D1166
Language: lv
Date: 2019-06-28 00:00:00
Title: Komisijas Īstenošanas lēmums (ES) 2019/1166 (2019. gada 28. jūnijs), ar ko attiecībā uz atļaujas turētāja pārstāvi groza Īstenošanas lēmumu (ES) 2018/1113 (izziņots ar dokumenta numuru C(2019) 4604) (Dokuments attiecas uz EEZ.)

8.7.2019   
               
               
                  LV
               
               
                  Eiropas Savienības Oficiālais Vēstnesis
               
               
                  L 182/44
               
            
         KOMISIJAS ĪSTENOŠANAS LĒMUMS (ES) 2019/1166
         (2019. gada 28. jūnijs),
         ar ko attiecībā uz atļaujas turētāja pārstāvi groza Īstenošanas lēmumu (ES) 2018/1113
         
            
               (izziņots ar dokumenta numuru C(2019) 4604)
            
         
         (Autentisks ir tikai teksts nīderlandiešu un vācu valodā)
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2003. gada 22. septembra Regulu (EK) Nr. 1829/2003 par ģenētiski modificētu pārtiku un barību (1) un jo īpaši tās 11. panta 3. punktu un 23. panta 3. punktu,
         tā kā:
         
                     (1)
                  
                  
                     Uz Komisijas Īstenošanas lēmuma (ES) 2018/1113 (2) pamata uzņēmums Monsanto Europe S.A./N.V., Beļģija, attiecībā uz atļauju izmantot ģenētiski modificētu pārtiku un barību saskaņā ar Regulu (EK) Nr. 1829/2003, ir Amerikas Savienotajās Valstīs esošā uzņēmuma Monsanto Company pārstāvis Savienībā. Šīs atļaujas līdzturētāji ir Monsanto Company, kas atrodas Amerikas Savienotajās Valstīs, un KWS SAAT SE, kas atrodas Vācijā.
                  
               
                     (2)
                  
                  
                     Ar 2018. gada 27. augusta vēstuli Komisija tika informēta, ka uzņēmums Monsanto Europe S.A./N.V., kas attiecībā uz minēto atļauju ir uzņēmuma Monsanto Company pārstāvis Savienībā, ir mainījis juridisko formu un mainījis nosaukumu uz Bayer Agriculture BVBA, Beļģija. Komisija 2018. gada 4. septembra vēstulē informēja uzņēmumu Bayer Agriculture BVBA par to, ka attiecīgās atļaujas būtu attiecīgi jāgroza.
                  
               
                     (3)
                  
                  
                     Uzņēmums KWS SAAT SE, Vācija, 2019. gada 14. februārī rakstiski apstiprināja, ka piekrīt pārstāvja maiņai.
                  
               
                     (4)
                  
                  
                     Lai īstenotu pieprasītās izmaiņas, jāgroza Īstenošanas lēmums (ES) 2018/1113.
                  
               
                     (5)
                  
                  
                     Ierosinātie atļaujas piešķiršanas lēmumu grozījumi ir tikai administratīvi un neietver attiecīgo produktu no jauna veiktu novērtējumu.
                  
               
                     (6)
                  
                  
                     Šajā lēmumā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
                  
               IR PIEŅĒMUSI ŠO LĒMUMU.
         
            1. pants
            Īstenošanas lēmumu (ES) 2018/1113 groza šādi:
            
                        1)
                     
                     
                        lēmuma 6. panta 1. punkta b) apakšpunkta tekstu aizstāj ar šādu: “Monsanto Company, Amerikas Savienotās Valstis, ko pārstāv uzņēmums Bayer Agriculture BVBA, Beļģija.”;
                     
                  
                        2)
                     
                     
                        lēmuma 8. panta b) punkta tekstu aizstāj ar šādu: “Bayer Agriculture BVBA, Scheldelaan 460, 2040 Antwerp, Beļģija.”;
                     
                  
                        3)
                     
                     
                        pielikuma a) punktu aizstāj ar šādu:
                        
                                    “a)
                                 
                                 
                                    
                                       Pieteikuma iesniedzēji un atļaujas turētāji
                                    
                                    
                                                 
                                             
                                             
                                                Nosaukums: KWS SAAT SE
                                                
                                                Adrese: Grimsehlstrasse 31, 37574 Einbeck, Vācija
                                                un
                                             
                                          
                                                 
                                             
                                             
                                                Nosaukums: Monsanto Company
                                                
                                                Adrese: 800 N, Lindbergh Boulevard, St. Louis, Missouri 63167, Amerikas Savienotās Valstis
                                             
                                          Pārstāv uzņēmums Bayer Agriculture BVBA, Scheldelaan 460, 2040 Antwerp, Beļģija.”
                                 
                              
                  
         
            2. pants
            Adresāti
            Šis lēmums ir adresēts:
            
                        a)
                     
                     
                        uzņēmumam KWS SAAT SE, Grimsehlstrasse 31, 37574 Einbeck, Vācija;
                     
                  
                        b)
                     
                     
                        uzņēmumam Bayer Agriculture BVBA, Scheldelaan 460, 2040 Antwerp, Beļģija.
                     
                  
         
            Briselē, 2019. gada 28. jūnijā
            
               
                  Komisijas vārdā –
               
               
                  Komisijas loceklis
               
               Vytenis ANDRIUKAITIS
            
         
         
            (1)  OV L 268, 18.10.2003., 1. lpp.
         
         
            (2)  Komisijas 2018. gada 3. augusta Īstenošanas lēmums (ES) 2018/1113, ar ko atbilstīgi Eiropas Parlamenta un Padomes Regulai (EK) Nr. 1829/2003 atjauno atļauju laist tirgū pārtiku un lopbarību, kas ražota no ģenētiski modificētām cukurbietēm H7–1 (KM-ØØØH71-4) (OV L 203, 10.8.2018., 32. lpp.).